Amsa skakel weer sy oond in Vanderbijlpark aan | Netwerk24
Deur Elvira Wood 29 September 2020 11:04
Amsa se aanleg in Vanderbijlpark, Gauteng Foto: Argief
Amsa sê Dinsdagoggend in 'n handelsverklaring op die JSE se nuusdiens, Sens, dat die vraag na staal in só 'n mate herstel het dat hy besluit het om weer die oond op 21 Januarie aan die gang te kry.
Die oond, wat sedert Julie af was, sal na verwagting 600 000 ton plat staal in 2021 vervaardig.
Amsa sê met dié dat konstruksieprojekte weer op dreef is, is daar 'n groter vraag en die voorraad wat oor die algemeen laer is, regverdig sy besluit.
Hy waarsku egter dat hy waarskynlik nie al dié staal aan die plaaslike mark sal kan verkoop nie, en dat hy van die staal sal moet uitvoer.
Amsa het ook in Julie aangekondig dat hy die hoogoond in sy aanleg in Vereeniging ook eers voorlopig afskakel. Dié oond bly steeds af.